Všeobecne záväzné nariadenie obce Gemerská Panica č. 1/2025

o určení spádovej materskej školy zriadenej

obcou Gemerská Panica

Návrh všeobecne záväzného nariadenia bol v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov:

|  |  |
| --- | --- |
| Vyvesený na úradnej tabuli dňa: | 13.05.2025 |
| Zverejnený na webovom sídle obce a na elektronickej úradnej tabuli obce dňa : | 13.05.2025 |
| Dátum začiatku lehoty na pripomienkové konanie: | 13.05.2025 |
| Dátum ukončenia lehoty pripomienkového konania: | 29.05.2025 |
| Pripomienky zasielať  - písomne na adresu: Gemerská Panica č.260, PSČ 980 46  - elektronicky na adresu: *gemerska.panica@gmail.com* | |
| Vyhodnotenie pripomienok k návrhu VZN uskutočnené dňa: | 30.05.2025 |
| Vyhodnotenie pripomienok k návrhu VZN zaslané poslancom dňa: | 31.05.2025 |

Schválené všeobecne záväzné nariadenie:

|  |  |
| --- | --- |
| Vyhlásené vyvesením na úradnej tabuli dňa: | ....06. 2025 |
| Zverejnené na webovom sídle obce a na elektronickej úradnej tabuli obce dňa : | .....06.2025 |
| VZN nadobúda účinnosť dňom: | 01.09.2025 |

**Obec Gemerská Panica vydáva**

**Všeobecne záväzné nariadenie č. 1/2025**

**o určení spádovej materskej školy v zriaďovateľskej pôsobnosti**

**obce Gemerská Panica**

Obec Gemerská Panica v súlade s ustanovením § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, v súlade s § 8a ods. 1 a ods. 3 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s § 59, § 59a a § 59b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto Všeobecne záväzné nariadenie č. 1/2025 o určení spádovej materskej škole v zriaďovateľskej pôsobnosti obce Gemerská Panica (ďalej len „*VZN*“).

**Článok 1**

**Úvodné ustanovenie**

Toto VZN určuje spádovú materskú školu v zriaďovateľskej pôsobnosti obce Gemerská Panica pre deti s trvalým pobytom v obci Gemerská Panica, pre ktoré je predprimárne vzdelávanie povinné a pre deti s trvalým pobytom v obci Gemerská Panica s právom na prijatie na predprimárne vzdelávanie.

**Článok 2**

**Určenie spádu materskej školy**

Obec Gemerská Panica je zriaďovateľom Materskej školy Gemerská Panica 258, PSČ 980 46, bez právnej subjektivity.

Materská škola je zriadená obcou Gemerská Panica pri prenesenom výkone štátnej správy a je zaradená do Siete škôl a školských zariadení SR (ďalej aj *„materská škola“*)*.*

**Článok 3**

**Povinné predprimárne vzdelávanie**

Povinné predprimárne vzdelávanie plní dieťa v spádovej materskej škole, ak zákonný zástupca alebo zástupca zariadenia pre dieťa nevyberie inú materskú školu. Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie.

Riaditeľ spádovej materskej školy je povinný prednostne prijať na povinné predprimárne vzdelávanie deti s trvalým pobytom v obci a deti umiestnené v zariadení na základe rozhodnutia súdu.

Dieťa môže plniť povinné predprimárne vzdelávanie mimo obce, v ktorej má trvalý pobyt, na základe rozhodnutia riaditeľa materskej školy, do ktorej sa hlási.

Povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne, okrem času školských prázdnin; tým nie je dotknuté právo tohto dieťaťa zúčastňovať sa na predprimárnom vzdelávaní aj v čase školských prázdnin. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne na základe žiadosti zákonného zástupcu alebo zástupcu zariadenia; zákonný zástupca alebo zástupca zariadenia je povinný k žiadosti priložiť súhlasné vyjadrenie príslušného zariadenia poradenstva a prevencie.

**Článok 4**

**Právo na prijatie na predprimárne vzdelávanie**

Ak má dieťa právo na prijatie na predprimárne vzdelávanie, žiadosť o prijatie dieťaťa na predprimárne vzdelávanie podáva zákonný zástupca alebo zástupca zariadenia riaditeľovi spádovej materskej školy, ak nepodá žiadosť o prijatie dieťaťa na predprimárne vzdelávanie riaditeľovi cirkevnej materskej školy alebo súkromnej materskej školy. Ak spádová materská škola nemá kapacitné možnosti na prijatie dieťaťa, riaditeľ túto skutočnosť uvedie v rozhodnutí o neprijatí na predprimárne vzdelávanie. Ak dieťa následne nie je prijaté na predprimárne vzdelávanie v cirkevnej materskej škole alebo v súkromnej materskej škole so sídlom v obci trvalého pobytu dieťaťa, obec vykoná všetky potrebné úkony, aby dieťa na predprimárne vzdelávanie prijal riaditeľ akejkoľvek materskej školy, ktorej je táto obec zriaďovateľom, vrátane spádovej materskej školy; na tento účel sa žiadosť o prijatie dieťaťa na predprimárne vzdelávanie v spádovej materskej škole považuje za žiadosť o prijatie dieťaťa na predprimárne vzdelávanie v materskej škole, ktorej zriaďovateľom je obec.

Materská škola poskytuje predprimárne vzdelávanie dieťaťu, ktoré má právo na prijatie na predprimárne vzdelávanie, v pracovných dňoch počas školského vyučovania v rozsahu najmenej štyri hodiny denne. Dieťaťu so zdravotným znevýhodnením, ktoré má právo na prijatie na predprimárne vzdelávanie, môže materská škola poskytovať predprimárne vzdelávanie v rozsahu menej ako štyri hodiny denne na základe žiadosti zákonného zástupcu alebo zástupcu zariadenia; zákonný zástupca alebo zástupca zariadenia je povinný k žiadosti priložiť súhlasné vyjadrenie príslušného zariadenia poradenstva a prevencie.

**Článok 5**

**Miesto, termín a spôsob podávania žiadostí o prijatie dieťaťa na predprimárne vzdelávanie pre nasledujúci školský rok**

Riaditeľ materskej školy po dohode so zriaďovateľom určí miesto a termín podávania žiadostí o prijatie dieťaťa na predprimárne vzdelávanie pre nasledujúci školský rok a podmienky na prijatie zverejní na webovom sídle materskej školy.

Dieťa sa na predprimárne vzdelávanie prijíma na základe žiadosti zákonného zástupcu alebo zástupcu zariadenia, ktorú podáva riaditeľovi materskej školy spolu s potvrdením o zdravotnej spôsobilosti od všeobecného lekára pre deti a dorast; potvrdenie o zdravotnej spôsobilosti dieťaťa obsahuje aj údaj o povinnom očkovaní dieťaťa.

Žiadosť o prijatie dieťaťa na predprimárne vzdelávanie sa podáva v čase od 1. mája do 31. mája**.** O spôsobe a mieste podania žiadosti o prijatie dieťaťa na predprimárne vzdelávanie bude zákonný zástupca včas informovaný.

**Článok 6**

**Záverečné ustanovenia**

Toto nariadenie bolo schválené Obecným zastupiteľstvom obce Gemerská Panica dňa

........................... 06.2025, uznesením č. ..... /2025.

Všeobecne záväzné nariadenie č.1/2025 nadobúda účinnosť dňa 1.9.2025.

V obci Gemerská Panica dňa 9.5.2025

..................................................

Michal Fedor – starosta obce